Държавен вестник, бр. 21, 2021 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  21
§ 13. Създава се раздел VIа:
„Раздел VIа
Ред за преминаване на срочната служба в 
доброволния резерв
Чл. 53а. (1) Срочната служба в доброволния 
резерв включва последователно преминаване 
на етапите по чл. 59а от Закона за резерва на 
въоръжените сили на Република България по 
програми, утвърдени от началника на отбраната.
(2) Приетите на срочна служба в доброволния 
резерв с основно образование преминават само 
първия етап по чл. 59а от Закона за резерва 
на въоръжените сили на Република България.
Чл. 53б. (1) Длъжностите за срочна служба 
в доброволния резерв се обявяват със заповед 
на министъра на отбраната. В заповедта се 
посочват:
1. изискванията за заемане на длъжностите;
2. необходимото ниво за достъп до класифи-
цирана информация за длъжностите, в случай 
че се изисква за заемането им;
3. населеното място, където се намира во-
енното формирование/структурата, и неговият 
военнопощенски номер;
4. необходимите документи за кандидат-
стване;
5. мястото за подаване на документите;
6. времето за провеждане на подбора;
7. задълженията на съответните длъжностни 
лица за преминаване на процедурата по при-
емане на служба и сключване на договор за 
срочна служба в доброволния резерв.
(2) Заповедта по ал. 1 се обявява на интернет 
страниците на Министерството на отбраната 
и на Централното военно окръжие.
(3) Кандидатите подават писмено заявление 
за кандидатстване за заемане на длъжност по 
ал. 1 заедно с необходимите документи в съот- 
ветните териториални структури за водене на 
военния отчет.
(4) Съответните териториални структури за 
водене на военния отчет:
1. изготвят списъци на допуснатите и на 
недопуснатите до подбора кандидати;
2. връщат документите на кандидатите, ко-
ито не отговарят на изискванията за участие, 
като мотивират отказа;
3. изпращат документите на кандидатите, 
които отговарят на изискванията за участие 
в подбора, на съответната комисия по ал. 6.
(5) Недопускането до участие в подбора 
подлежи на административен контрол пред 
началника на Централното военно окръжие 
в 3-дневен срок от получаването на отказа по 
ал. 4, т. 2. Началникът на Централното воен-
но окръжие се произнася в 3-дневен срок от 
получаването на жалбата. Жалбата не спира 
процедурата по подбор.
(6) Подборът на допуснатите кандидати се 
извършва от комисии, назначени със заповед 
на началника на Централното военно окръжие.
(7) Началникът на Централното военно ок-
ръжие определя реда за работа на комисиите по 
ал. 6 и критериите за извършване на подбора.
(8) Подборът на допуснатите кандидати се 
извършва при спазване на следния ред:
1. комисиите по ал. 6 разглеждат постъпи-
лите документи и по определените критерии 
по ал. 7 класират кандидатите в низходящ ред 
за всяка от длъжностите;
2. за резултатите от работата си комисиите по 
ал. 6 изготвят протоколи, които се утвърждават 
от началника на Централното военно окръжие;
3. след утвърждаване на протоколите на-
чалникът на Централното военно окръжие 
организира запознаването на кандидатите с 
класирането.
(9) Кандидатите имат право на жалба пред 
началника на Централното военно окръжие в 
7-дневен срок от запознаването с класирането. 
Началникът на Централното военно окръжие 
се произнася в 14-дневен срок от получаването 
на жалбата. Решението му е окончателно.
(10) След изтичането на сроковете по ал. 9 
началникът на Централното военно окръжие 
организира изпращането на класираните кан-
дидати до съответните военномедицински ор-
гани за определяне на годността им за служба 
в доброволния резерв и на психологичната им 
пригодност.
(11) При установена негодност за служба 
в доброволния резерв и/или психологична 
непригодност началникът на Централното во-
енно окръжие организира дейностите по ал. 10 
за следващите в класирането кандидати до 
осигуряването на кандидати, годни за служба 
в доброволния резерв, за всички длъжности.
(12) На класираните кандидати, годни за 
служба в доброволния резерв и психологично 
пригодни, се издава предписание с датата и 
мястото на явяване за сключване на договор за 
срочна служба в доброволния резерв. Екземпляр 
от предписанието се изпраща и на работодателя/
органа по назначаване на кандидата.
(13) Документите на кандидатите, получили 
предписание по ал. 12, се изпращат на коман-
дирите/началниците на военни формирования, 
в които кандидатите ще изпълняват срочната 
служба в доброволния резерв, за подготовка 
за сключване на договори.
(14) С кандидатите, получили достъп до 
класифицирана информация, ако такъв се 
изисква за длъжността, се сключва договор 
за срочна служба в доброволния резерв от 
министъра на отбраната или оправомощено 
от него длъжностно лице.
(15) Министърът на отбраната или оправо-
мощено от него длъжностно лице приема на 
срочна служба в доброволния резерв и назначава 
на длъжности кандидатите, сключили договори 
за срочна служба в доброволния резерв.
(16) Със заповедта за назначаване на длъж-
ност по ал. 15 на резервиста се присвоява или 
обявява военно звание.